రుబియా సయ్యద్

రుబియా సయ్యద్ ఒక భారతీయ క్రికెట్ క్రీడాకారిణి. ఆమె 1994 మే 10న జమ్మూలో ఉన్న అనంత్‌నాగ్‌లో పుట్టింది. తన తండ్రి గులాం ఖాదిర్ షేక్, పండ్ల వ్యాపారి ఎప్పుడూ మద్దతుగా నిలిచారని రుబియా తెలిపింది

ఆమె కుడిచేతి వాటం బ్యాట్స్ వుమన్, కుడి చేతి మీడియం- ఫాస్ట్ బౌలింగ్ చేసేది. జమ్మూ & కాశ్మీర్ క్రికెట్ అసోసియేషన్ (JKCA) కి ప్రాతినిధ్యం వహించింది. జమ్మూ & కాశ్మీర్ నుండి మహిళల క్రికెట్ ఉత్తర మండల జట్టులోకి ప్రవేశించిన మొదటి మహిళ రుబియా. ఆమె సకీనా అక్తర్ దగ్గర క్రికెట్ శిక్షణ తీసుకుంది. సకీనా అక్తర్ కాశ్మీర్ విశ్వవిద్యాలయంలో మొదటి అర్హత పొందిన మహిళా క్రికెట్ శిక్షకురాలు.

రుబియా 2012 నుండి క్రికెట్ ఆడుతోంది. ఆమె రంజీ ట్రోఫీ, సీనియర్ మహిళల T-20లో కూడా ఆడింది. వార్తా సంస్థ-కశ్మీర్ న్యూస్ అబ్జర్వర్ (KNO) తో ఫోన్‌లో మాట్లాడుతూ, రూబియా "రాబోయే సీజన్‌లో IPL జట్టు గుజరాత్ జెయింట్స్‌ తరపున భాగమవుతానని అధికారుల నుండి పిలుపు వచ్చింది." అని చెప్పింది.

 ప్రస్తావనలు 

వర్గం:భారతీయ మహిళా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1994 జననాలు
వర్గం:భారతీయ క్రికెట్ క్రీడాకారులు
వర్గం:క్రీడాకారిణులు